*Likumprojekts*

**Grozījums likumā "Par apdrošināšanu bezdarba gadījumam"**

Izdarīt likumā "Par apdrošināšanu bezdarba gadījumam" (Latvijas Republikas Saeimas un Ministru Kabineta Ziņotājs, 1999, 24. nr.; 2001, 1. nr.; 2002, 12., 22. nr.; 2006, 1., 14. nr.; 2007, 24. nr.; 2009, 2., 6., 15. nr.; Latvijas Vēstnesis, 2009, 200. nr.; 2010, 206. nr.; 2011, 99., 202. nr.; 2012, 192. nr.; 2013, 194. nr.; 2015, 127., 248. nr.; 2016, 241., 249., 255. nr.; 2019, 240., 255A. nr.; 2020, 75B., 80B., 240A.,247A. nr.) šādu grozījumu:

Izteikt pārejas noteikumu 23. punktu šādā redakcijā:

„23. Persona, kurai piešķirtā bezdarbnieka pabalsta izmaksas periods beidzas 2020. gada 12. martā vai vēlāk un kura sakarā ar Covid-19 izplatību izsludinātās ārkārtējās situācijas apstākļiem turpina būt bezdarbnieka statusā, var pieprasīt bezdarbnieka palīdzības pabalstu, kuru piešķir no nākamās dienas pēc tam, kad beidzas bezdarbnieka pabalsta izmaksas periods, uz laiku, kas nav ilgāks par četriem mēnešiem, ja bezdarbnieka palīdzības pabalsts piešķirts laikposmā no 2020. gada 12. marta līdz 2020. gada 8. novembrim (ieskaitot), vai uz laiku, kas nav ilgāks par sešiem mēnešiem, ja bezdarbnieka palīdzības pabalsts piešķirts 2020. gada 9. novembrī vai vēlāk. Bezdarbnieka palīdzības pabalsta apmērs ir 180 *euro* mēnesī. Par minētajām personām netiek veiktas valsts sociālās apdrošināšanas obligātās iemaksas.”

Likums stājas spēkā nākamajā dienā pēc tā izsludināšanas.

Iesniedzējs:

labklājības ministre R.Petraviča

I.Salmane, 67021556

[Irena.Salmane@lm.gov.lv](mailto:Irena.Salmane@lm.gov.lv)